Esti volontulo signifas ne nur grave kontribui al la bonfarto de la organizo, sed estas samtempe persona pliriĉiĝo. La volontulo laboras en la koro de la Esperanto-movado – la Centra Oficejo de Universala Esperanto-Asocio kaj TEJO, povas kunlabori pri tre interesaj projektoj (ekz. organizado de aranĝoj, inform-agadoj, kampanjoj aŭ evoluigo de interretaj projektoj), partopreni aranĝojn reprezentante TEJO-n kaj kunlabori en la tutmonda medio.
#000002
EVS estas malferma al junaj kandidatoj kies aĝo estas inter 18 kaj 30 jaroj. La projekto limigas la daŭron de la volontulado al maksimume unu jaro, tiel ebligante al multaj akiri tiujn spertojn. Kiel volontulo vi certe lernos memstare labori kaj povas profundigi viajn spertojn, interalie en la sube menciitaj taskoj.
#000003
Ekzemploj el viaj estontaj taskoj estas:
#000004
informado pri la agado de TEJO dum esperantaj kaj ne-esperantaj kongresoj kaj seminarioj: prelegado per “TEJO sinprezentas”, deĵorado en TEJO-budo, kunplanado de la movada programo, helpo por okazigi KER-ekzamenojnreprezentado de TEJO ĉe internaciaj aranĝoj kaj konferencoj: partopreno en COMEM, UNITED-konferencoj, UNOY-forumoj, EJO & YO!Fest ktp.partopreno en diversspecaj kaj diverslingvaj trejnadoj, rete kaj ĉeeste, laŭ viaj interesojprizorgado de kontaktoj kun eŭropaj kaj neeŭropaj strukturoj kaj organizojaktiva kunlaboro en la aktualigo de la retpaĝoj kaj la sociretaj kanaloj de TEJO, inkluzive de kreado de novaj enhavoj kaj tradukado al via denaska lingvoaktiva subtenado de la agado de la estraranoj kaj komisiitoj de TEJO en la fakoj, kiujn vi plej ŝatashelpado al la organizado de aranĝoj tutmonde kaj surloka volontulado dum aranĝoj elektitaj inter IJK, UK, JES, SES, SemEO, KKPS, IJF, IJS...pritraktado de la poŝto (papera kaj reta) de TEJO kaj prizorgado de la arkivojloka agado en Roterdamo, ekzemple kune kun la AEGEE kaj ESN-grupo de la Erasmus Universitato aŭ memstare en COprizorgado de rilatoj kun lokaj instancoj, kiel ekzemple por akirado de vizojkunlaboro en komunikaj projektoj de la organizo, kiel videojn, reklamojn, intervjuojn ktp.
#000005
Por pli inspiriĝi, jen ekzemploj de specifaj taskoj plenumitaj de volontuloj pasintece:
#000006
ĉeesto de Trejnado pri Rajtbazita Aliro, organizita de FoJE dum KKPSprogramado de la Centra Retotradukado al Esperanto ĉe Global Voicesĉeesto dum EstrarKunsidoj kaj kunplanado de la estonta strategio de la organizoplursemajna surloka helpo por okazigi IJKvolontulado ĉe Global Festival of Actionfilmado de videoj pri la volontula vivo en Roterdamo
#000007
havu bonan scipovon de Esperanto kaj se ne, montru intereson lerni la lingvon antaŭ aŭ tuj post la komenco de la volontuladoŝatu administran laboron farenda per komputilo (bazaj scipovoj pri retpoŝtoj, interreto, tekstprilaborado, kreado de prezentaĵoj ktp.)havu sufiĉan konon pri la celoj de la junulara Esperanto-movadoestu kapabla memstare preni decidojnestu kapabla labori en teamo kaj taŭge sinesprimi en grupaj situaciojestu preta aktive kunlabori kun la estraro de TEJO rilate al la ĝenerala funkciado de la organizohavu konojn pri la eŭropaj junularaj strukturoj kaj eŭropaj instancojneniam antaŭe partoprenis EVS-projekton
#000008
TEJO serĉas minimume tri volontulojn por la volontula periodo, do se vi estas du aŭ tri kandidatoj kaj nur pretus volontuli kune, vi rajtas kaj bonvenas kandidatiĝi specifante tion en la motivletero.
#000011
Kandidatiĝojn sendu retpoŝte al kun la jenaj dokumentoj enhave, prefere en unu *.zip dosiero kaj sub titolo laŭ la formato “ESC-2019-alvoko-printempo: nomo familia_nomo”:
#000012
vivresumon (priskribantan viajn studojn, kursojn, spertojn movadajn kaj ekstermovadajn, kaj tiel plu)motivleteron (priskribantan kial vi volas volontuli por TEJO)laŭeble pruvilojn de la supre postulataj kapablojlaŭeble rekomendletero(j)n de ekzemple landa Esperanto-organizo
#000013
Se vi havas aldonajn demandojn pri la programo ne hezitu kontakti nin per 
#000014
Grave:Momente TEJO-volontulo devas daŭre labori en la Centra Oficejo en Roterdamo. Civitanoj de Eŭropa Unio kaj Eŭropa Ekonomia Areo povas senprobleme loĝi kaj labori en Nederlando, sed civitanoj el plej multaj aliaj landoj bezonas labor- kaj restadpermeson. Ĉar Nederlando ne disponigas al volontulaj vizojn kiel kelkaj aliaj landoj, kaj ĉar la volontula poŝmono ne sufiĉos por ricevi laborpermeson, TEJO konsideros tion ĉe la elekto de la volontulo kaj laŭbezone klopodos trovi la necesajn solvojn.
#000015
I am interested in your project. I really want to be a volunteer. I love all people, nature and animals. I’m interested in the righteous studies. Thank you in advance for your interest and time.
#000016